Gandia posa en marxa la iniciativa 'Activemocions hivern' per a ajudar a millorar el benestar emocional dels joves
27 gener 2025

## Gandia posa en marxa la iniciativa 'Activemocions hivern' per a ajudar a millorar el benestar emocional dels joves27 gener 2025Última actualització: 27 gener 2025

![](../gestion/img/12ee72a4444753041f400d4fee48c98434bda6da5814e6c4c9d057112484b316.jpg)  
  

La regidora delegada de Joventut, Inma Rodríguez, acompanyada d'Aida Mañó, tècnica del departament de Joventut, ha comparegut aquest matí en roda de premsa per a presentar les activitats de la iniciativa “Activemocions hivern”. Un projecte de participació juvenil del Gandia Ganyou Erasmus + cofinançat per la Unió Europea.

Tal com ha explicat l'edil, la línia de treball d'aquestes activitats és la mateixa que l'‘Activa Jove Tardor’ i abordarà i intentarà millorar el benestar emocional dels joves en diferents àmbits i combatre falses creences que en moltes ocasions són difoses en xarxes socials per usuaris o falsos especialistes.

La primera activitat se celebrarà en pròxim 1 de febrer en l'Espai Jove a partir de les 17 hores. Es tracta del taller “Pautes alimentàries psicològiques per a la salut emocional” que comptarà amb la participació de la nutricionista Marianela Fernández i la psicòloga, Patricia Almiñana.

El 7 de febrer i en la seu del Consell dels Joves (Alqueria Laborde) a partir de les 16.30 hores està programada una xarrada i joc sobre l'amor romàntic i els mites.

Posteriorment i el 14 de febrer a les 17 hores l'Espai Jove acollirà el col·loqui sobre “la importància dels drets sexuals en la joventut”.

Finalment, el 28 de febrer seria el torn per al taller “Psiconutrició i educació alimentària per a joves” a les 17 hores en l'Espai jove.

Tant l'edil com la tècnica han convidat la joventut en general a participar en la iniciativa, ja que totes les accions són gratuïtes i poden aportar informació i eines per a actuar en diverses situacions quotidianes.

[Twittear](https://twitter.com/share)